Marit Ilison

**Marit Ilison** (sündinud 21. juunil 1984) on eesti kunstnik ja disainer.

## Haridus
Ta on õppinud aastatel 2003–2006 Tallinna Tehnikakõrgkoolis modelleerija erialal bakalaureuseõppes (*cum laude*) ning 2006–2008 Eesti Kunstiakadeemias moedisaini erialal, kus ta sai magistrikraadi. 2007/2008. õppeaastal õppis ta Erasmuse programmi raames Danmarks Designskole moeosakonnas. Ta on täiendõpet saanud Londonis, Antwerpenis, Pariisis ja Berliinis.

## Töö ja looming
Tema loomingus põimuvad kontseptuaalne lähenemine, esteetiline vorm ja aeganõudev tehniline teostus. Marit Ilisoni käekirja on nimetatud "sosistavaks luksuseks", milles kohtuvad kultuuriline taust, isiklikud tunded ja keskkonnasäästlik mõtteviis. Ta on tegelenud nii moe-, kostüümi-, lava- kui ka näitusekujundustega ning teinud kohaspetsiifilisi installatsioone. Ilisoni töös on olulisel kohal elamuse pakkumine, tema looming viib vaataja erilisse atmosfääri. Viimastel aastatel on Ilison keskendunud interjööride kujundamisele. 

Ta on muusikakollektiivi Väljasõit rohelisse liige.

Marit Ilisoni loomingut on kajastanud teiste hulgas rahvusvahelised väljaanded The New York Times, Vogue Paris, Vogue Italy, ELLE, Women's Wear Daily, Dezeen, Stiletto, It's Nice That ja VICE.

Loovateljeed Marit Ilison Creative Atelier peab Marit Ilison koos vend Peeter Ilisoniga alates 2013. aastast. Marit Ilison on olnud Eesti Kunstiakadeemia õppejõud ja pannud 2011. aastal aluse eksperimentaalse vormiõpetuse kursusele, mille juhendaja oli kuni 2015. aastani.

### Teosed
#### "77 sitsi"
"77 sitsi" on Ilisoni monumentaalteos, mis oli esimest korda eksponeeritud näitusel "Sots art ja mood. Kontseptuaalsed rõivad Ida-Euroopast". See põhineb Kreenholmi Manufaktuuri trükimustrite arhiivil ja autori isiklikel lapsepõlvemälestustel. Teos oli ka üleval Eesti Rahva Muuseumis 2019. aasta sügisel.
 
#### "70 puuvillast kitlit"
"70 puuvillast kitlit" (2008–2011) on suuremahuline kontseptuaalne moeprojekt, milles põimuvad nostalgia, stereotüüpsed mõttemallid ning autori vaated elu olemusele. 70 käsitsi ja ükshaaval värvitud kitlit moodustavad ülemineku valgest tumelilla toonini, sümboliseerides infomüra, millest lastakse mõjutada enda väärushinnanguid. Tumelilla näitab täielikku mõjutatust, valge või kitli ära võtmine esindab sõltumatust ja vabadust.

#### "Magada tahaks" / "Longing For Sleep"
Marit Ilisoni moekollektsioon "Magada tahaks" (2013 – jätkuv) on inspireeritud talvisest pimedast ajast ja soovist sel ajal magada ja teki sees uneleda. Ühtlasi viitab loomingu pealkiri Anton Tšehhovi samanimelisele novellile. Rahvusvahelist tunnustust pälvinud mantlite projekt on sündinud nostalgilistest nõukogudeaegsetest villastest tekkidest ning on käsitsi kaunistatud Swarovski kristalle hõlmava tikandiga.

Ilison on oma kollektsiooni esitlenud nii Pariisis kui ka Milanos. 2016. aasta suvel esitles moemaailma kultusbutiik 10 Corso Como kollektsiooni "Longing For Sleep" Milano moenädalal. Kollektsioon on müügil moebutiikides üle maailma Kanadast Lõuna-Koreani (näiteks poodides Matches Fashion, Luisa Via Roma, LN-CC, La Maison Simons).

### Isikunäitused
* "77 sitsi", Eesti Rahva Muuseum, Tartu, 2019
* "Ootamine", VAAL galerii, Tallinn, 2017
* "Longing For Sleep", Draakoni galerii, Tallinn, 2014
* "Teine", Hop galerii, Tallinn, 2013 
* "70 puuvillast kitlit", näitus ja *performance*, Eesti Tarbekunsti- ja Disainimuuseum, Tallinn, 2012
* "7SILVERMENINCOATS "METS"", Hop galerii, Tallinn, 2012 
* "Lúmine Ibrentum", kohaspetsiifiline installatsioon, HOOV, Plektrum Festival 2011, Tallinn, 2011 
* "Lúmine", Plektrum Festival 2009, Tallinn, 2009

### Tuntud interjööre
* UMA restoran, Tallinn 2024
* La Pizzeria di Orm Oja, Tallinn, 2023
* Lee resto, Tallinn, 2021
* Päris Pagar-Deli-Resto, Tallinn, 2021
* Lore Bistroo, Tallinn, 2019

### Kollektsioonid ja esitlused
* "Longing for Sleep", kollektsiooni esitlus, Kuldnõela nominent, Tallinna Moenädal, 2017
* "Longing for Sleep", kollektsiooni esitlus, Hõbenõela nominent, Tallinna Moenädal, 2014
* "Longing for Sleep", kollektsiooni esitlus, 29. Hyéresi moe- ja fotograafiafestival, Hyéres, Prantsusmaa 2014
* "Teine", kollektsiooni esitlus, Disainiöö, Tallinn 2013
* "70 puuvillast kitlit", *performance* ja näitus, Tallinna rakenduskunsti triennaalil, Eesti Tarbekunsti- ja Disainimuuseum, 2012
* "70 puuvillast kitlit", esitlus ja *performance*, BIO EST Festival, New York 2011
* "70 puuvillast kitlit", esitlus, MOMENT 2011, Tallinna Moenädal, Tallinn 2011
* "Lúmine", näitus ja *performance*, STRP 2010 Festival, Eindhoven 2010
* "Triangle Trees", kollektsiooni esitlus, MOMENT, Riia 2010
* "Triangle Trees", kollektsiooni esitlus, "ÖÖ-Was It A Dream?", Galleria Duerr, Stockholm 2009
* "Triangle Trees", kollektsiooni esitlus, Tallinn Fashion Week, Tallinn 2009 
* "Lúmine" (*cum laude*), magistriõppe lõpukollektsioon, 2008

### Kostüümi- ja lavakujundused
* "Tantsuõpetaja", kostüümid ja lavakujundus Kristjan Üksküla lavastusele, Theatrum, Tallinn 2023
* "Lorem Ipsum", kostüümid Mart Kangro lavastusele, Von Krahli Teater, Tallinn 2020
* "Lõpp hea, kõik hea", kostüümid ja lavakujundus Kristjan Üksküla lavastusele, Theatrum, Tallinn 2020
* "Kuidas mängida ennast?", kostüümid, lava- ja valguskujundus Oksana Tralla tantsuetendusele, KUMU, Tallinn 2012
* "Sool", kostüümid Helena Tulve ja Tarvo Hanno Varrese ühisteosele 2011
* "Mina ja Mina", kostüümid Sandra Palmi tantsuetendusele STÜ, Kanuti Gildi SAAL, Tallinn 2011

### Kuraatoritööd, näitusekujundused
* IDEEVORM: MUSTER – Lilled sitsil, näitusekujundus koos Tuuli Aulega, Evald Okase Muuseum, Haapsalu, 2014
* IDEEVORM, juhendaja ja kuraator, ülevaatenäitus, näitusekujundus koos Tuuli Aulega, Tallinna Teletorn, Tallinn, 2014 
* STALKER Festival, peakunstnik, Kultuurikatel, Tallinn, 2012
* Lilli Jahilo – "AURA", näitusekujundus koos Tuuli Aulega, Disaini- ja Arhitektuurigalerii, Tallinn, 2012
* "Fashion Empowerment", Eesti Kunstiakadeemia, kuraator, näitusekujundus koos Tuuli Aulega, Disainiöö, Tallinn, 2011

### Grupinäitused
* "Garde-Robe(s)", 38. Hyéresi moe- ja fotograafiafestival, Villa Noailles, Hyéres, Prantsusmaa 2023
* "Costume Couture", MUCEM, Marseille 2023
* "Second Chance", Eesti Disainerite Liidu näitus, Valencia disaininädal 2022
* "Second Chance", Eesti Disainerite Liidu näitus, Veneetsia disainibiennaal 2021 
* "Sissejuhatus Eesti disaini"*,* Eesti Tarbekunsti- ja Disainimuuseum, Tallinn 2020 
* "Sots art ja mood. Kontseptuaalsed rõivad Ida-Euroopast", monumentaalteos "77 sitsi", kuraator Liisa Kaljula, KUMU kunstimuuseum
* 29. Hyéresi moe- ja fotograafiafestival, Villa Noailles, Hyéres, Prantsusmaa 2014 
* Fashion Estonia Now: "Kaamos", London Fashion Week International Fashion Showcase, London 2014 
* 299,792,548 m/s, Tallinna Valgusbiennaal, Disaini- ja Arhitektuurigalerii, Tallinn 2013
* "Kaamos – Eesti mood täna", Eesti Tarbekunsti- ja Disainimuuseum, Tallinn 2013 
* "7SILVERMENINCOATS" – installatsioon, "ÖÖ" – Was It A Dream?" Helsinki Edt., Kluuvi, World Design Capital 2012, Helsingi, 2012
* "7SILVERMENINCOATS" – esmaesitlus, "ÖÖ" – Was It A Dream?" London Edt., International Fashion Emerging Talent Show, London Fashion Week, London 2012
* "Linna kohal", kohaspetsiifiline installatsioon Telliskivi Loomelinnakus, Linnagalerii, Tallinn, 2010 
* "The White Project", The Offer, Berlin Fashion Week, Berlin, 2010 
* "TALENT 2008", kuraator Li Edelkoort, Designhuis, Eindhoven, 2008 
* "Kui kõndis mannekeen..." – retrospektiiv: 50 aastat Tallinna Moemaja avamisest, Eesti Tarbekunsti- ja Disainimuuseum, Tallinn, Eesti 2007

## Liikmesus
* Eesti Kunstnike Liit
* Eesti Disainerite Liit

## Tunnustus
* 2020 – Eesti Sisearhitektide Liidu aastapreemia nominent, Lore Bistroo sisekujundus
* 2014 – Kristjan Raua preemia (silmapaistvalt edukas loominguline tegevus 2013. aastal ja isikunäitus "Teine" Hop galeriis)
* 2014 – London Fashion Week International Fashion Showcase Award, *grand prix* 
* 2014 – Vogue Italy – Vogue Talent 2014
* 2014 – 29th Hyéres Fashion & Photography Festival, finalist
* 2014 – Noore disaineri auhind SÄSI
* Forbes Eesti – 30 ALLA 30 2014
* Not Just A Label – BEST OF 2013
* Eesti Ekspress, Areen – Tuleviku täht 2010

## Viited

## Välislingid

* Marit Ilisoni koduleht
* Longing for Sleep
* Not Just A Label: Marit Ilison
* Hedviga Vei. "Öised vastused" Femme, 2. november 2009
* Marit Ilison. "Hinge kaotanud mood" Eesti Ekspress, 7. august 2010
* Kristina Paju. "Valgest tumelillani – intervjuu Marit Ilisoniga" Müürileht, 7. detsember 2011
* Liisa Kaljula. "MARIT ILISON JA POST-PO-MO PÕLVKOND*" Müürileht, 19. detsember 2013
* Juhan Mellik. "Tekkmantlite looja Marit Ilison: "Maailma pole vaja nii palju rõivaid!"" Õhtuleht, 31. jaanuar 2014 
* Anne Vetik. "Kunsti ja disaini küsimus" Kunst.ee, aprill 2014 
* "Marit Ilisoni isikunäitus "Longing for Sleep" Draakoni Galeriis" Müürileht, 11. september 2014
### Kataloogid
**9th Hyéres Fashion & Photography Festival 2014*, Villa Noailles, 2014
*Tanel Veerne, *Kaamos – Eesti mood täna*, Tallinn: Stiilikanal OÜ, 2013, ISBN 9789949332403
**The Art of Collecting – 6th Tallinn Applied Arts Triennial*, Eesti Tarbekunsti ja Disaini Muuseum, 2012 
*Tanel Veerne toim., *Moepiibel 2010*. Tallinn: Eesti Moedisainerite Liit, 2009, ISBN 9789949187874.